laion/Wikipedia-Exotic huggingface dataset:
גבריאל, נסיך בלגיה

גבריאל בודואן שארל מריה (בצרפתית: prince Gabriel Baudouin Charles Marie; בהולנדית: Gabriël Boudewijn Karel Maria; נולד ב-20 באוגוסט 2003) הוא נסיך בלגיה. בנם השני של פיליפ, מלך הבלגים ומתילדה, מלכת בלגיה. הנסיך גבריאל נולד בבית החולים ארסמוס בעיר אנדרלכט שבמחוז בריסל ב-20 באוגוסט 2003. אביו הוא פיליפ, מלך הבלגים ואמו היא מתילדה, מלכת בלגיה. סנדקיו הם דודו מצד אמו, הרוזן שארל אנרי ד'אודקם ד'אקוז, ובת דודה שנייה שלו מצד האב, הברונית מריה כריסטינה פון פרייברג. חרף העובדה שהוא הבן הזכר הראשון של הזוג המלכותי, אחותו הגדולה אליזבת היא יורשת העצר לאחר שב-1991 בוטל בבלגיה חוק העדפת הבן הבכור. לגבריאל יש אח צעיר בשם עמנואל ואחות צעירה בשם אלאונור. גבריאל לומד כיום בהקולג' הישועי על שם ז'אן ברכמן הקדוש בבריסל. הלימודים בקולג' מתקיימים בשפה ההולנדית. הוא משחק הוקי שדה במועדון מקומי ומנגן בפסנתר. הוא יאלץ לעבוד לפרנסתו כאשר יגיע לבגרות. מצד אביו גבריאל הוא צאצא של בתי אצולה איטלקים רבים כגון אורסיני וקולונה ולמספר אפיפיורים והוא בעל קרבה משפחתית אל בית בורבון ובית ויטלסבאך ואל משפחת המלוכה הנורווגית, השוודית, הדנית, הבריטית וההולנדית. מצד אמו הוא צאצא של משפחות המלוכה של פולין שרבות מהן שלטו בעבר ברחבי מזרח אירופה, כגון רדזיוויל וזמויסקי והוא אף קרוב משפחה של נשיא פולין ברוניסלב קומורובסקי. מדיה וקבצים בנושא גבריאל, נסיך בלגיה בוויקישיתוף כתבה על טקס ההטבלה Belgique: la rentrée du prince et des princesses Le prince Gabriel se blesse au genou en jouant au hockey Tous musiciens dans la Famille royale Le prince Gabriel se casse la jambe
עמנואל, נסיך בלגיה

עמנואל לאופולד גיום פרנסואה מריה (בצרפתית: Emmanuel Léopold Guillaume François Marie; בהולנדית: Emmanuel Leopold Willem Frans Maria; נולד ב-4 באוקטובר 2005) הוא נסיך בלגיה. בנם השלישי של פיליפ, מלך הבלגים ומתילדה, מלכת בלגיה. הנסיך עמנואל נולד בבית החולים ארסמוס בעיר אנדרלכט שבמחוז בריסל ב-4 באוקטובר 2005. אביו הוא פיליפ, מלך הבלגים ואמו היא מתילדה, מלכת בלגיה. סנדקיו הם דודתו מצד אמו, הרוזנת אליזבת ד'אודקם ד'אקוז, וגיום, נסיך הכתר של לוקסמבורג. לעמנואל יש אחות מבוגרת בשם אליזבת, אח מבוגר בשם גבריאל ואחות צעירה בשם אלאונור. עמנואל החל ללמוד בבית הספר היסודי בשפה ההולנדית קולג' סן ז'אן-ברכמנס בבריסל, שם לומדים שלושת אחיו. עם זאת, בספטמבר 2012 הוכרז כי הוא יעבור לבית הספר "אוריקה" בקסל-לו המתמחה בטיפול בילדים עם לקות למידה משום שיש לו דיסלקסיה. מצד אביו עמנואל הוא צאצא של בתי אצולה איטלקים רבים כגון אורסיני וקולונה ולמספר אפיפיורים והוא בעל קרבה משפחתית אל בית בורבון ובית ויטלסבאך ואל משפחת המלוכה הנורווגית, השוודית, הדנית, הבריטית וההולנדית. מצד אמו הוא צאצא של משפחות המלוכה של פולין שרבות מהן שלטו בעבר ברחבי מזרח אירופה, כגון רדזיוויל וזמויסקי והוא אף קרוב משפחה של נשיא פולין ברוניסלב קומורובסקי. מדיה וקבצים בנושא עמנואל, נסיך בלגיה בוויקישיתוף כתבה על טקס ההטבלה Belgique: la rentrée du prince et des princesses Prins Filip brengt Emmanuel naar nieuwe school אתר בית הספר
אלאונור, נסיכת בלגיה

אלאונור פביולה ויקטוריה אנה מריה (בצרפתית: Eléonore Fabiola Victoria Anne Marie בהולנדית: Eleonore Fabiola Victoria Anna Maria; נולדה ב-16 באפריל 2008) היא נסיכת בלגיה. בתם הרביעית של פיליפ, מלך הבלגים ומתילדה, מלכת בלגיה. הנסיכה אלאונור נולדה בבית החולים ארסמוס בעיר אנדרלכט שבמחוז בריסל ב-16 באפריל 2008 בשעה 4:50. אביה הוא פיליפ, מלך הבלגים ואמה היא מתילדה, מלכת בלגיה. היא בתם הרביעית של בני הזוג, והנכדה הצעירה ביותר של אלברט השני, מלך הבלגים ופאולה, מלכת הבלגים. אחיה הגדולים הם אליזבת, גבריאל ועמנואל. היא הוטבלה ב-14 ביוני בטירת סיארגנון (Château Ciergnon), המשמשת כמעונה הרשמי בקיץ של משפחת המלוכה הבלגית, על ידי הקרדינל גוטפריד דאנלס. סנדקיה הם ויקטוריה, נסיכת שוודיה קלייר, נסיכת בלגיה והרוזן סבסטיאן פון וסטפלן צו פירסטנברג. אלאונור לומדת כיום בבית הספר היסודי קולג' סן ז'אן-ברכמנס בבריסל, שם לומדים גם אחיה הגדולים אליזבת וגבריאל. הלימודים בקולג' מתקיימים בשפה ההולנדית. מצד אביה אלאונור היא צאצאית של בתי אצולה איטלקים רבים כגון אורסיני וקולונה ומספר אפיפיורים, והיא בעלת קרבה משפחתית אל בית בורבון ובית ויטלסבאך ואל משפחת המלוכה הנורווגית, השוודית, הדנית, הבריטית וההולנדית. מצד אמה היא צאצאית של משפחות המלוכה של פולין שרבות מהן שלטו בעבר ברחבי מזרח אירופה, כגון רדזיוויל וזמויסקי והיא אף קרובת משפחה של נשיא פולין ברוניסלב קומורובסקי. מדיה וקבצים בנושא אלאונור, נסיכת בלגיה בוויקישיתוף 'Dames en heren, voor u staat een trotse vader' Belgique: la rentrée du prince et des princesses
פליקס, נסיך לוקסמבורג

פליקס לאופולד מריה גיום (בלוקסמבורגית: Félix Léopold Marie Guillaume; נולד ב-3 ביוני 1984) הוא נסיך לוקסמבורג. בנם השני של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. פליקס נולד ב-3 ביוני 1984 בבית החולים הדוכסית הגדולה שרלוט שבלוקסמבורג סיטי. הוא השני מבין ילדיהם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג. יש לו אח גדול בשם גיום ואחים צעירים בשם לואי אלכסנדרה וסבסטיאן. סנדקיו הם ז'אן, נסיך לוקסמבורג מצד אביו, וקטלינה מסטרה מצד אמו. הוא קרוי על שמו של סבא רבא שלו פליצ'ה, נסיך בורבון-פארמה. הנסיך פליקס למד בבית הספר לורנצוויילר (Lorentzweiler) ולאחר מכן ב"בית הספר האמריקאי של לוקסמבורג" וב"בית הספר הבינלאומי של לוקסמבורג" (International School of Luxembourg). ב-1998 נכנס ללימודים בפנימייה בשווייץ, ולאחר שסיים את לימודיו בהצטיינות נשלח לבריטניה ללמוד באקדמיה הצבאית המלכותית בסנדהרסט. עם זאת, פציעת ברכיים חמורה אילצה אותו לפרוש מהתוכנית. התעניינותו בפסיכולוגיה, מדעי המדינה ותקשורת הובילה אותו לקחת קורסים נוספים בנושאים אלו בבריטניה ובבלגיה. בשנת 2005 הצטרף הנסיך פליקס למחלקת השיווק והיחסים הציבוריים של Grand Chelem Management SA, חברה שווייצרית המתמחה בארגון אירועי ספורט ותרבות. הוא ממשיך לעבוד כיועץ עצמאי לחברה. הנסיך מתעניין במיוחד באתיקה בביוטכנולוגיה. באוקטובר 2009 החל הנסיך פליקס ללמוד לתואר ראשון בביואתיקה ב-Ateneo Pontificio Regina Apostolorum ברומא, איטליה. הנסיך דובר לוקסמבורגית, צרפתית, גרמנית, אנגלית, ספרדית ואיטלקית. הוא גם מתעניין בספורט על ענפיו השונים, ומשמש כנשיא הכבוד של "הפדרציה לכדורסל של לוקסמבורג. ב-13 בדצמבר 2012 אישר משק הבית הדוכסי את אירוסיו של הנסיך פליקס לקלייר לדמאכר חוקרת ביואתיקה ילידת גרמניה. החתונה האזרחית התקיימה ב-17 בספטמבר 2013 בקוניגסטיין אים טאונוס שבגרמניה, ואחריה נערך הטקס הדתי ב-21 בספטמבר בבזיליקה של סן מארי מדליין בסנט-מקסין-לה-סיינטה-באום (Saint-Maximin-la-Sainte-Baume), צרפת. מאז החתונה, בני הזוג מתגוררים בדרום צרפת בשאטו לה קרוסטס (Château Les Crostes), אזור השייך למשפחתה של קלייר מזה שנים רבות. יש להם שני ילדים: אמליה, נסיכת נסאו (נולדה ב-15 ביוני 2014) ליאם, נסיך נסאו (נולד ב-28 בנובמבר 2016) תארו הרשמי של הנסיך פליקס הוא ”הוד מלכותו הנסיך פליקס מלוקסמבורג, נסיך נסאו, נסיך בורבון-פארמה”. התואר "נסיך בורבון-פארמה" בוטל ב-1968 בידי סבו של פליקס, ז'אן, הדוכס הגדול של לוקסמבורג, אולם חודש ב-1995. מדיה וקבצים בנושא פליקס, נסיך לוקסמבורג בוויקישיתוף "Prince Félix to tie the knot!". Luxemburger Wort. 13 December 2012. Prince Félix & Claire set wedding date Prince Félix – Luxembourg's royal winemaker
אבא יוסף הבנאי

אבא יוסף הבנאי הוא דמות של חכם יהודי המוזכרת במדרש שמות רבה. על פי המדרש, מסתמן כי חי במאה השנייה לספירה, בתקופתו של אבנימוס הגרדי, פילוסוף יווני שהיה בן זמנו של התנא רבי מאיר. הציטוט הבא לקוח ממדרש שמות רבה, והוא המקור היחיד המזכיר את דמותו של אבא יוסף הבנאי. בקטע זה מתואר דו-שיח בין אבנימוס הגרדי, פילוסוף יווני ידוע, לבין חכמי ישראל. השאלה הקוסמולוגית שמעלה אבנימוס מובילה את החכמים להפנות אותו לאבא יוסף הבנאי, המוצג כמומחה בענייני בריאת העולם. שאל אבנימוס הגרדי את רבותינו. אמר להם. היאך נבראת הארץ תחלה. אמרו לו. אין אדם בקי בדברים הללו אלא נלך אצל אבא יוסף הבנאי. הלך ומצאו שהוא יושב על הקרויה. אמר לו. שאלה יש לי לשאול אותך. אמר ליה. איני יכול לירד מפני שאני שכיר יום. אלא שאל מה אתה מבקש. אמר ליה. היאך נבראת הארץ תחלה. אמר ליה. נטל הקדוש ברוך הוא עפר מתחת כסא הכבוד וזרק על המים ונעשית ארץ. וצרורות קטנות שהיו בעפר נעשו הרים וגבעות. שנאמר "בצקת עפר למוצק ורגבים ידובקו" — שמות רבה (פרשת בא), פרשה יג, פסקה א' (על פי כתב יד הספרייה הלאומית בירושלים, 24 5977) מסורת מאוחרת (שנת תק"ב, כ-1600 שנה אחרי תקופת אבא יוסף) אשר עברה מדור לדור מזכירה את קברו בצפת במערה. בסמוך לקבר נבנה בית כנסת על שמו, וכן בית ומקוה טהרה על שמו. אגדה מספרת כי פעם אחת גזר הפחה על יהודי צפת שיביאו לו כמה מאות תרנגולים לבנים. באותה עת תרנגול לבן היה נדיר, ורוב התרנגולים היו צבעוניים. יהודים עלו לציונו של אבא יוסף הבנאי, ובקשו שם רחמי שמים. אז התגלה אבא יוסף הבנאי לאחד מהם בחלום ואמר שיביאו לקברו כמה מאות תרנגולים צבעוניים, ובדרך נס הפכו התרנגולים ללבנים. מאז נקרא גם בשם 'הצדיק הלבן', או 'צדיק התרנגולות'. רוב הדעות מייחסות סיפור זה לרבי יוסף סרגוסי. הרב אהרן הימן, "אבא יוסף הבנאי", תולדות תנאים ואמוראים, לונדון, תר"ע, חלק ב, עמוד 337, באתר היברובוקס ישראל מאיר גבאי, מקומות קדושים וקברי צדיקים בגליל, חלק א', 2007\2011 במשך הדורות, עקב מסורת קברו בצפת, נוצר בלבול בשמו, ונקרא לעיתים 'רבי יוסף בנאה' איגרת אחד התלמידים לר' אברהם ישמעאל חי סנגויניטי כן תואר בספר אהבת ציון על ספר תורה אשר קבור למראשותיו. כיום נראה הבליטה בסוף הקבר של ספר התורה ערך זה הוא קצרמר בנושא תנאים. אתם מוזמנים לתרום לוויקיפדיה ולהרחיב אותו.
בורגווארד RS

בורגווארד RS (בגרמנית: Borgward RS) היא מכונית מרוץ (מושב לנהג בלבד), אשר יוצרה על ידי יצרנית הרכב הגרמנית "Goliath-Werk G.m.b.H" בין השנים 1952–1958. RS - מנוע 1,498 סמ"ק, 2 בוכנות לצילינדר, מאייד כפול RS - מנוע 1,488 סמ"ק, 4 בוכנות לצילינדר, מערכת הזרקת דלק בורגווארד B 611 בורגווארד הנסה 1500 בורגווארד הנסה 2400 בורגווארד איזבלה בורגווארד איזבלה (2017) קונספט מדיה וקבצים בנושא בורגווארד RS בוויקישיתוף דגמי חברת Goliath-Werke Borgward & Co Preston Tucker & Others: Tales of Brilliant A te בורגווארד RS auto-motor-und-sport בורגווארד RS אתר wheelsage
כרים קאסם

כרים קאסם (בערבית: كريم قاسم; נולד ב-8 באוקטובר 1986) הוא שחקן קולנוע, טלוויזיה ותיאטרון מצרי, בן לאם יהודיה. כרים נולד בקהיר שבמצרים וסיים את האוניברסיטה האמריקאית בקהיר במגמת תיאטרון. בנוסף לערבית הוא דובר גם אנגלית וצרפתית. אביו הוא במאי סרטים ותיק וסבו מצד אביו היה ראש הפקולטה למדעים באוניברסיטת קהיר. אימו הייתה סגנית ראש קהילת יהודי מצרים. כרים רואה עצמו יהודי, אך לא ציוני. כרים התגלה לקולנוע בשנת 2006 ומאז כיכב ביותר מעשרה סרטי קולנוע מספר סדרות טלוויזיה ומחזה תיאטרון. בשנת 2017 שיחק במיני-סדרה הבריטית "המדינה" מבית ערוץ 4 ונשיונל ג'יאוגרפיק, בדמותו של אבו אכרם, לצדם של היאם עבאס ועלי סלימאן. אתר האינטרנט הרשמי של כרים קאסם (באנגלית) מדיה וקבצים בנושא כרים קאסם בוויקישיתוף כרים קאסם, ברשת החברתית פייסבוק כרים קאסם, ברשת החברתית אקס (טוויטר) כרים קאסם, ברשת החברתית אינסטגרם כרים קאסם, ברשת החברתית טיקטוק כרים קאסם, במסד הנתונים הקולנועיים IMDb (באנגלית) כרים קאסם, במסד הנתונים הקולנועיים KinoPoisk (ברוסית) סרט יהודי AUCian is Egypt's 'best upcoming star' (באנגלית) Karim Kassem (באנגלית) מיכל אריאלי, כוכב הקולנוע המצרי מדהים את מעריציו: "גיליתי שאני יהודי", באתר הידברות, ‏29.11.2016 ערך זה הוא קצרמר בנושא מצרים ובנושא שחקנים. אתם מוזמנים לתרום לוויקיפדיה ולהרחיב אותו.
יניסיי קרסנויארסק (כדורגל נשים)

יניסיי קרסנויארסק (ברוסית: Женский Футбольный клуб «Енисей» Красноярск) הוא מועדון כדורגל נשים מקצועני מהעיר קרסנויארסק שבדרום סיביר. הקבוצה מתמודדת בליגת העל הרוסית בכדורגל נשים. 1989: סיביריאצ'קה 2002: סיביריאצ'קה-אנרגיה 2008: לוקומוטיב 2009: סיביריאצ'קה-KGPU 2010: סיביריאצ'קה 2011: יניסיי הקבוצה הוקמה באוקטובר 1987 על בסיס קבוצת הכדורגל של המכון הממלכתי הפדגוגי בקרסנויארסק, בתחילה נקראה מתודיקה לפני ששינתה לשם יניסיי לאחר מכן. הישג השיא של הקבוצה בליגת העל הוא מקום שלישי בעונת 1995. בשנת 1991 זכתה בטורניר גביע המחזיקות הסובייטי. בתחילת עונת 2021 הקבוצה השוותה עם זבזדה-2005, הפסידה לזניט וניצחה את ריאזאן. הסנסציה הראשונה של העונה ציפתה לאוהדים במחזור השישי — תבוסה מוחצת של לוקומוטיב, 0:7. במקביל, שחקניות "ייניסי" הצליחו לשקם את עצמן במחזור העשירי, לאחר שחטפו את הניצחון מהמוסקבאיות, 1:0. תרחיש דומה הוא במשחקים מול צסק"א. במחזור הרביעי הקבוצה מקרסנויארסק הפסידה 0:3, ובמחזור ה-13 היא נקמה עם 1:0, ב-28 ביוני. המשחק ב־28 ביוני היה הניצחון הראשון של יניסיי על צסק"א באליפות הלאומית. לפני כן צסק"א ניצחה עשר פעמים בעשרה מפגשים פנים אל פנים. אחרי המשחק הזה הגיעה סדרה של תבוסות של הקבוצה מקרסנויארסק: רוסטוב, זבזדה, זניט, לוקומוטיב, ריאזאן. סדרת ההפסדים נקטעה רק בתיקו במשחק המחזור ה־18 בליגת העל (יניסיי—צ'רטנובו). המשחק הסתיים בתוצאה 1:1. עם זאת, כבר במשחק הבא לוקומוטיב ניצחה את יניסיי בתוצאה מוחצת (8:0). תבוסה מול צסק"א, תיקו עם ריאזאן והפסדים במשחקים עם רוסטוב וזבזדה. גביע מחזיקות הגביע הסובייטי (1): 1991 אתר האינטרנט הרשמי של יניסיי קרסנויארסק יניסיי קרסנויארסק, ברשת החברתית VK פרופיל, באתר אופ"א פרופיל, באתר Soccerway
1927 בקולנוע

ערך מורחב – 1927 הסרט הטוב ביותר: "כנפיים" הסרט הטוב ביותר: "זריחה" השחקן הטוב ביותר: אמיל יאנינגס על הסרטים "דרך כל בשר" ו"הפקודה האחרונה" השחקנית הטובה ביותר: ג'נט גיינור על הסרטים "זריחה" ו"הרקיע השביעי". הבמאי הטוב ביותר: פרנק בורזייגי על הסרט "הרקיע השביעי" 17 בינואר – ארת'ה קיט, שחקנית וזמרת אמריקאית (נפטרה 2008) 7 בפברואר – ז'ולייט גרקו, זמרת ושחקנית צרפתייה 20 בפברואר – סידני פואטייה, שחקן אמריקאי 1 במרץ – הארי בלפונטה, שחקן וזמר אמריקאי 8 ביוני – ג'רי סטילר, שחקן וקומיקאי אמריקאי 23 ביוני – בוב פוסי, שחקן, רקדן, כוריאוגרף ובמאי אמריקאי (נפטר ב-1987) 27 ביוני – ג'פרי פאלמר, שחקן בריטי 4 ביולי – ג'ינה לולובריג'ידה, שחקנית איטלקייה 6 ביולי – ג'נט לי, שחקן אמריקאית (נפטרה ב-2004) 9 באוגוסט – רוברט שו, שחקן בריטי (נפטר ב-1978) 16 בספטמבר – פיטר פאלק, שחקן אמריקאי (נפטר ב-2011) 19 בספטמבר – רוזמרי האריס, שחקנית אנגלייה 19 בספטמבר – ויליאם היקי, שחקן אמריקאי (נפטר ב-1997) 14 באוקטובר – רוג'ר מור, שחקן אנגלי (נפטר ב-2017) 18 באוקטובר – ג'ורג' סי. סקוט, שחקן קולנוע ותיאטרון אמריקאי (נפטר ב-1999) 31 באוקטובר – לי גרנט, שחקנית אמריקאית 14 בנובמבר –מקלין סטיבנסון, שחקן אמריקאי (נפטר ב-1996) 20 בנובמבר – אסטל פרסונס, שחקנית אמריקאית 5 בספטמבר – מרקוס לב, מחלוצי תעשיית הקולנוע האמריקאית (נולד ב-1879) 5 באוקטובר – סם וורנר, מפיק יהודי-אמריקאי ממקימי אולפני האחים וורנר 1926 בקולנוע 1927 1928 בקולנוע שנים בקולנוע סרט קולנוע מדיה וקבצים בנושא 1927 בקולנוע בוויקישיתוף
אדאמי

האם התכוונתם ל... אדוארד פנק אדאמי – מראשי ממשלת מלטה אנדראה אדאמי – זמר קסטראטו, סופר ומלחין איטלקי וין אדאמי – דמות ב"מסע בין כוכבים" אדמי אדאמה
בורגווארד איזבלה

בורגווארד איזבלה (בגרמנית Borgward Isabella) היא מכונית משפחתית, בעלת 2 דלתות, ו-4 צילינדרים, שיוצרה על ידי יצרנית הרכב "Goliath-Werk G.m.b.H" הגרמנית בין השנים 1954–1962. בשנת 2017 הציגה חברת "Borgward" את מכונית הקונספט "בורגווארד איזבלה (2017) קונספט", מלבד השם המשותף "בורגווארד איזבלה" לא היה כל דמיון בין הדגמים. בורגווארד איזבלה - 2 דלתות סלון בורגווארד איזבלה - קבריולה בורגווארד איזבלה - קופה 2+2 בורגווארד איזבלה - קבריולה 2+2 בורגווארד איזבלה - סטיישן, 3 דלתות בורגווארד איזבלה - טנדר בורגווארד איזבלה, שנת 1961 בורגווארד איזבלה, שנת 1959 בורגווארד איזבלה, שנת 1957 - מבט לתא הנהג ולוח מחוונים בורגווארד איזבלה בורגווארד איזבלה דגם T.S שנת 1958 בורגווארד איזבלה קופה בורגווארד איזבלה קופה, שנת 1961 בורגווארד איזבלה קופה - מבט לתא הנהג ולוח מחוונים בורגווארד איזבלה קופה בורגווארד איזבלה קופה בורגווארד איזבלה קבריולט בורגווארד איזבלה קבריולט - מבט לתא הנהג בורגווארד איזבלה קבריולט בורגווארד איזבלה קבריולט בורגווארד איזבלה קבריולט בורגווארד איזבלה קבריולט, שנת 1961 בורגווארד איזבלה קבריולט בורגווארד איזבלה - סטיישן בורגווארד איזבלה, שנת 1959 - סטיישן בורגווארד איזבלה - סטיישן בורגווארד איזבלה, שנת 1959 - סטיישן בורגווארד איזבלה, שנת 1960 - סטיישן בורגווארד איזבלה - טנדר בורגווארד B 611 בורגווארד P100 בורגווארד הנסה 1500 בורגווארד הנסה 2400 בורגווארד RS בורגווארד איזבלה (2017) קונספט מדיה וקבצים בנושא בורגווארד איזבלה בוויקישיתוף בורגווארד איזבלה קבריולה (4:40 דקות), יו-טיוב בורגווארד איזבלה קופה (2:27 דקות), יו-טיוב דגמי חברת Goliath-Werke Borgward & Co Preston Tucker & Others: Tales of Brilliant Automotive בורגווארד איזבלה - דגמים (en) Borgward Isabella TS (Motorbase) בורגווארד איזבלה קופה (סדרה 1) 1957 Borgward Isabella Serie I Coupe performance data, specs & photo". בורגווארד איזבלה קופה Rare Driver: 1958 Borgward Isabella TS Coupe (englanniksi) בורגווארד איזבלה טנדר Borgward Isabella PickUp, www.kucarfa.nl Retrieved 26 December 2016
בורגווארד איזבלה (2017) קונספט

בורגווארד איזבלה (2017) קונספט (בגרמנית: Borgward Isabella Concept) היא מכונית קונספט, 4 דלתות, בתצורת סלון - קופה אשר יוצרה על ידי יצרנית הרכב הגרמנית "Borgward Group AG" המפרט הטכני נותר חסוי, מלבד הגדרת דגם ה"בורגווארד איזבלה (2017) קונספט " כ"רכב חשמלי." דגם ה- "בורגווארד איזבלה (2017) קונספט" הוצג לראשונה בתערוכת המכוניות ב- פרנקפורט גרמניה בשנת 2017. דגם הקונספט ה"בורגווארד איזבלה (2017) קונספט" יוצר 56 שנים לאחר סגירתה של חברת המכוניות הגרמנית "Borgward"Goliath-Werke Borgward & Co" ופתיחתה המחודשת בשנת 2009. דגם ה-"בורגווארד איזבלה (2017) קונספט" הוצג שנתיים לאחר הצגת דגם הקונספט בורגווארד BX7. שם הדגם "בורגווארד איזבלה (2017) קונספט" הזכיר את דגם המכונית המשפחתית אשר בנתה החברה בסוף שנות החמישים של המאה העשרים : בורגווארד איזבלה. בורגווארד איזבלה (2017) קונספט בורגווארד איזבלה (2017) קונספט בורגווארד איזבלה (2017) קונספט - תא הנהג בורגווארד איזבלה (2017) קונספט בורגווארד איזבלה (2017) קונספט בורגווארד איזבלה (2017) קונספט בורגווארד איזבלה (2017) קונספט בורגווארד איזבלה (2017) קונספט בורגווארד איזבלה (2017) קונספט בורגווארד BX7 בורגווארד איזבלה בורגווארד איזבלה (2017) קונספט ( Borgward Isabella: sports car concept, electric SUV reality ) מדיה וקבצים בנושא בורגווארד איזבלה קונספט בוויקישיתוף בורגווארד איזבלה (2017) קונספט (0:55), יו-טיוב בורגווארד איזבלה (2017) קונספט (2:19 דקות), יו-טיוב הצגת ה"בורגווארד איזבלה (2017) קונספט" (2:27 דקות), יו-טיוב דגמי חברת Goliath-Werke Borgward & Co Preston Tucker & Others: Tales of Brilliant Automotive בורגווארד איזבלה (2017) קונספט 2017 Borgward Isabella Concept Review - Top Speed בורגווארד איזבלה (2017) קונספט Borgward Unveils Future-Focused Isabella EV Concept בורגווארד איזבלה (2017) קונספט Isabella Concept » borgward.com איזבלה (2017) קונספט autoblog
מיצב

מֵיצב, באמנות, יצירה תלת-ממדית המתייחסת לחלל שבו היא מוצבת. המושג הגיע לעולם הפיסול במאה ה-20 ומקורו בכוונת הפסל (האמן) "להציב", להעמיד או להתקין (to install) אותו. ישנם מיצבים שמיועדים לעמידה בחלל פתוח או בחלל סגור, על פי בחירת האמן או האמנית. חלק מן המיצבים בנויים לתצוגה בחלל ספציפי (Site specific), כמו למשל מבחינת מידות או משמעות סמלית-רעיונית באתר, וחלקם יכולים להתנייד בין מקומות. המיצב מבקש מהצופה לחרוג מהרגלי הצפייה המוכרים לו מן הפסל המסורתי. כאשר מדובר בפסל מסורתי, הצפייה בו פרונטלית, ובמהלכה, על פי רוב, נשמר מרחק (פיזי ורעיוני) בין הצופה לפסל: לצופה שמור מקום או מסלול צפייה מוגדר, והפסל עומד לרוב גם הוא בעמדה של כבוד, מורם מעם, למשל באמצעות הצבתו על פודיום או על כן. המיצב שובר מערכת יחסים זו ומעודד את הצופה להתקרב אליו, להסתובב בינותיו ולהיות חלק ממנו. לעיתים ישאף המיצב להקיף את הצופה ולהוליך אותו בתוכו בחוויה טוטלית של מרחב וחלל, ולעיתים "יסתפק" בהולכת הצופה מאלמנט אחד שלו לאחר, תוך יצירת מעין משחק "מצא את המטמון". מיצב וידאו הוא מיצב המשתמש בווידאו המוקרן באמצעות מוניטורים או מסכים גדולים, כחלק מהמיצב. אמני מיצב וידאו ישראלים: סיגלית לנדאו, דורון סולומונס, יאיר ברק, אורי קצנשטיין ועוד. רשימת מיצבים בוויקיפדיה מדיה וקבצים בנושא מיצב בוויקישיתוף מיצבים (אמנות), דף שער בספרייה הלאומית ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
מייצב

האם התכוונתם ל... מייצב (מזון) – חומר מייצב בתעשיית המזון מייצב תמונה – מנגנון המגיב על תזוזות קלות של יד הצלם מייצב בתורת החבורות מיצב – סוג של פיסול המתייחס לחלל בו הוא מוצב מיצ"ב או בחינת מיצ"ב - מערכת של מבחנים וסקרים בבתי ספר.
מריה תרזה, הדוכסית הגדולה של לוקסמבורג

מריה תרזה מסטרה (Maria Teresa Mestre; נולדה ב-22 במרץ 1956) היא הדוכסית הגדולה של לוקסמבורג, מכוח היותה אשתו של אנרי, הדוכס הגדול של לוקסמבורג. מריה תרזה נולדה ב-22 במרץ 1956 בעיר מאריאנאו במחוז הוואנה שבקובה. אביה הוא חוסה אנטוניו מסטרה אי אלווארס ואמה היא מריה תרסה באטיסטה אי פאיה. משפחת מסטרה היא משפחה ממוצא ספרדי בעלת שורשים עתיקים עד פרננדו הראשון, מלך לאון. בשנת 1830 עברה המשפחה לקובה. גם מצד אמה היא נצר למשפחה ספרדית אצילית ועתיקה, משפחת בטיסטה. סבא רבא שלה מצד האם היה לוריאנו פאיה גוטיירס אשר היה איש עסקים עשיר שהחזיק ברשותו בנקים וטחנות סוכר. עם פרוץ המהפכה הקובנית ב-1959, נמלטה המשפחה מקובה, ומרבית נכסיה הוחרמו בידי המהפכה. המשפחה התיישבה בניו יורק, ומריה תרזה למדה בבית הספר מרימונט (Marymount School) ולאחר מכן בבית הספר הצרפתי בניו יורק (Lycée Français de New York). לאחר מכן החלה ללמוד מדעי המדינה באוניברסיטת ז'נבה בשווייץ. במהלך לימודיה, היא נפגשה עם אנרי, נסיך לוקסמבורג, בנו של שליט לוקסמבורג הדוכס הגדול ז'אן אשר היה גם כן סטודנט למדעי המדינה. במשך ארבע שנים הם ניהלו לעיתים קרובות על מחקרים דומים ועבדו באותן קבוצות לימוד. ב-1980 סיימו שניהם תואר ראשון במדעי המדינה, וב-14 בפברואר 1981 הם נישאו. ב-7 באוקטובר 2000 התפטר מתפקידו אביו של אנרי והוריש את התואר לאנרי. מריה תרזה קיבלה את התואר "הדוכסית הגדולה של לוקסמבורג". כחלק מתפקידיה, משמשת מריה תרזה כנשיאת הצלב האדום הלוקסמבורגי. היא פעילה במסגרת UNICEF, וכחלק מפעילתה ביקרה ב-2007 בברזיל, שנה לאחר מכן בסין, ושנה לאחר מכן בבורונדי. היא חברה במועצת הכבוד של הוועד הפאראלימפי הבינלאומי. באוקטובר 2016 קיבלה הדוכסית הזמנה להצטרף למועצת הפטרונים הבינלאומית החשובה של האוניברסיטה האסייתית לנשים (AUW) בצ'יטגונג, בנגלדש. שפת אמה של מריה תרזה היא ספרדית. מכיוון שגדלה בניו יורק היא דוברת גם אנגלית, ומכיוון שלמדה בשווייץ היא דוברת גם צרפתית, גרמנית ואיטלקית. לאחר נישואיה לאנרי היא למדה גם לוקסמבורגית. לאנרי ולמריה תרזה ישנם 5 ילדים: גיום, נסיך הכתר של לוקסמבורג (נולד ב-1981) פליקס, נסיך לוקסמבורג (נולד ב-1984) לואי, נסיך לוקסמבורג (נולד ב-1986) אלכסנדרה, נסיכת לוקסמבורג (נולדה ב-1991) סבסטיאן, נסיך לוקסמבורג (נולד ב-1992) תארה הרשמי הוא ”הוד מעלתה המלכותית הדוכסית הגדולה של לוקסמבורג”. היא מחזיקה בשלל עיטורי כבוד ממדינות שונות ברחבי אירופה. בין היתר היא מפקדת עליונה במסדר לאופולד הבלגי, ואבירת מסדר הפיל הדני. מדיה וקבצים בנושא מריה תרזה, הדוכסית הגדולה של לוקסמבורג בוויקישיתוף HRH Grand Duchess of Luxembourg becomes Eminent Advocate for Children UNICEF Eminent Advocate for Children visits AIDS projects in São Paulo Summer camp aims to help children in China affected by AIDS Grand Duchess Maria Teresa of Luxembourg visits Burundi IPC Honorary Board Her Royal Highness Grand-Duchess of Luxembourg Joins the Asian University for Women Council of Patrons
יוסף שתקאי

יוסף שתקאי (שוויג) (1896–1962) היה רופא, מומחה באופתלמולוגיה, עובד ציבור, מנהל בית החולים בילינסון (1954-1959). שתקאי נולד בטרנופול, פולין לזליג לייב שוויג ואסתר. שתקאי סיים תיכון בלבוב ואת לימודי הרפואה בווינה. עם סיום לימודי הרפואה התמחה שתקאי במחלות עיניים בווינה. שתקאי היה חבר באגודה העברית "קדימה" ומספר שנים כיהן כיושב ראש האגודה. בנוסף היה שתקאי נשיא מסדר בני ברית בלודז' וחבר הדירקטוריון של קרן היסוד בפולין. שתקאי ניהל בלודז' את מחלקת העיניים בבית החולים "פוזננסקי". שתקאי כיהן כסגן יושב ראש בתי הספר הציבוריים היהודים התיכוניים, והיה ממיסדי המכון למדעי היהדות. שתקאי היה ממייסדי טא"ז (מפולנית: TOZ, ראשי תיבות: Towarzystwo Ochrony Zdrowia Ludności Żydowskiej w Polsce) בלודז' ובפולין. בתקופת מלחמת העולם השנייה, בין השנים 1939–1942 עבד שתקאי בתחום רפואת העיניים במספר בתי חולים בברית המועצות. בשנת 1942 עלה שתקאי לארץ ישראל. שתקאי כיהן כחבר מרכז קופת חולים של ההסתדרות, חבר הנהלת קרן נכות, חבר המועצה הרפואית של קופת חולים שתקאי היה ממייסדי החברה לשמירת הבריאות באוכלוסייה היהודית (OZE, אָזע). בישראל. בין השנים 1954- 1959 ניהל שתקאי את בית החולים בילינסון, ותרם רבות לפיתוח בית החולים. שתקאי היה מיוזמי ומקימי הפקולטה לרפואה באוניברסיטת תל אביב. שתקאי השתתף בישיבות הראשונות בשנת 1961 ,שדנו בהצעה להקים בית ספר לרפואה בתל אביב. הישיבות התקיימו בבית החולים הדסה (תל אביב), במשרדו של מנהל בית החולים הד"ר אריה אברמוביץ. בקבוצה היוזמת נכללו: ד"ר אריה אברמוביץ, פרופ' גאורג צונדק, פרופ' אנדרה דה-פריס, פרופ' שמואל שור, ד"ר אפרים סיני וד"ר שתקאי. בינואר 1962 הודיע ראש עיריית תל אביב מרדכי נמיר שהעירייה אישרה את הקמת הפקולטה בברכתו של נשיא אוניברסיטת תל אביב ג'ורג' וייז. שתקאי היה חבר מועצת העיר תל אביב מטעם מפלגת העבודה. שתקאי נפטר בשנת 1962. בנו אדם שתקאי שירת כטייס בחיל האוויר הבריטי בזמן מלחמת העולם השנייה, ולאחר מכן נמנה עם מקימי חיל האוויר הישראלי. שירת כטייס בחיל האוויר הישראלי בדרגת סא"ל. פרופ' נסים לוי, יעל לוי, "רופאיה של ארץ ישראל 1948-1799", איתי בחור-הוצאה לאור, מהדורה שנייה, מרץ 2012, שתקאי (שוויג) יוסף, עמוד 427 "דפים רפואיים" כ"ב, עמודים 193–195, מאי 1963 דוד תדהר (עורך), "יוסף שתקאי", באנציקלופדיה לחלוצי הישוב ובוניו, כרך ז (1956), עמ' 2860 ה"סזון" צייד אחים / יהודה לפידות מכללת הרצוג "במלוא העין" מעולמו של רופא, ד"ר אפרים סיני, צ'ריקובר מוציאים לאור בע"מ, 1984, פרק 78, עמוד 181 אדם שתקאי "תולדות נעוריה של טייסת א'", הוצאת מ. ניומן, 1949 אתר סימניה